Last saved by: Micák Marek

OKRESNÁ PROKURATÚRA MICHALOVCE 
Nám. Slobody 3, 071 01 Michalovce 1

Číslo: Pv 920/13/8807-25	Michalovce 05.12.2016 
EEČ: 2-66-363-2016
U Z N E S E N I E
Trestná vec:	obv. XXXXX
Trestný čin:	zločin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona
Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	zločin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.5.2014, spisová značka Pv 920/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
od presne nezisteného dňa do 21:45 hod dňa 22.10.2013 na ulici XXXXX v XXXXX v osobnom motorovom vozidle značky Hyundai Accent, evidenčné číslo MI- XXXXX BD, v odkladacom priestore predných ľavých dverí, prechovával obálku s obsahom vlhkých vrcholcovitých častí rastliny konope rodu Cannabis, ktorá je zaradená v zmysle zákona číslo 139/1998 Z.z. v znení neskorších predpisov do prvej skupiny omamných látok a to o celkovej hmotnosti 4,75 gramov, ktoré po vysušení vážili 3,80 gramov s priemerným obsahom THC 8 %, pričom z uvedeného množstva by bolo možné podľa znaleckého posudku pripraviť od 10 do 30 obvykle  jednorazových dávok drogy,
Uznesením prokurátora Okresnej prokuratúry XXXXX zo dňa 16.5.2014, spisová značka Pv 920/13/8807, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
27 mesiacov
Odôvodnenie:
XXXXX prokuratúry v XXXXX uznesením sp. zn. Pv 920/13 /8807 - 15 zo dňa 16. 5. 2014    podľa § 216 odsek 1 Trestného poriadku podmienečne zastavil trestné stíhanie vedené proti obvinenému XXXXX stíhanému za vyššie opísaný, zločin, ktorého sa obvinený dopustil na vyššie uvedenom skutkovom základe.

Podľa § 216 odsek 2 Trestného poriadku určil prokurátor obvinenému skúšobnú dobu v trvaní 27 mesiacov. Skúšobná doba začala plynúť od právoplatnosti rozhodnutia, t. j. od  27. mája 2014 uplynula dňa 27. augusta 2016.

Po uplynutí skúšobnej doby si prokurátor vyžiadal na obvineného charakteristiky z miesta trvalého bydliska obvineného, obce Oreské, Obvodného oddelenia PZ XXXXX, Obvodného úradu v XXXXX, odboru všeobecnej vnútornej správy, a vyžiadal si aj nový odpis z registra trestov.

Na základe takto zadovážených dokladov som zistil, že obvinený viedol v priebehu skúšobnej doby riadny život a nedopustil sa žiadneho protiprávneho konania. Tým splnil podmienky osvedčenia sa v skúšobnej dobe v zmysle ustanovenia § 217 odsek 1 Trestného poriadku. 
	
Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Micák
prokurátor